Arnoldus Buchelius

Arnoldus BUCHELIUS aŭ Arnoldo Bukelo (1565-1641)Lia samnoma filo Arnoldus Buchelius (1594-1611) vivis nur 17 jarojn. Li naskiĝis la 21-an de aprilo 1594 kaj mortis en julio 1611.Ekzistas ankoraŭ alia samnomulo Aernt van Buchel (1505-1573), kiu estis avo de Arnoldus Buchelius. Li naskiĝis en Buren, en la 20-a de julio 1505 kaj mortis en la 23-a de majo 1573.  (* Utrecht, en la 18-a de marto 1565 - Utrecht, en la 15-a de julio 1641) estis nederlanda humanisto, historiisto, juristo, reformisto, antikvaĵisto, genealogiisto, erudiciulo kaj numismato. Buchelius bedaŭrinde publikigis preskaŭ nenion dum sia tuta vivo. Lia verko pri la episkopoj de Utrecht, postmorte publikigita, estas vidata ankoraŭ kiel modela laboraĵo pri la temo. Dum sia vivo, li estis respektinda erudiciulo, kaj kune kun Petrus Scriverius, li estis unu el la unuaj antikvaĵistoj en Nederlando.

 Biografio 
Buchel estis nelegitima filo de kanoniko de la Preĝejo de Sankta Petro, en Utrecht. Li studis en Lejdeno kune kun sia amiko Johannes de Witt (1565–1622)CERL Thesaurus, kie li estis disĉiplo de Justus Lipsius (1547–1606) kaj Hugo Donellus (1527–1591). El 1584 al 1585 li studis en la Universitato de Douai. El 1585 ĝis 1586 li studis en Sorbono aŭ en la Trilingva Kolegio de Parizo, kie li faris kontaktojn kun aliaj kleruloj, kiuj interesiĝis pri la romiaj ruinoj, surskribaĵoj kaj manuskriptoj, kiel Jean Dorat (1508–1588)Bibliothèque Nationale de France, André Thevet (1516–1590) aŭ Paulus Melissus (1539–1602)Bibliothèque Nationale de France krom Giordano Bruno (1548–1600). El 1586 ĝis 1587 li revenis al Utrecht. En 1587, li vojaĝis al Amsterdamo, Bremeno, Kassel, Frankfurto ĉe Majno, Speyer kaj Kolonio ĉe sia onklo Hubertus Buchelius (1513–1599), eksa kanoniko de la Preĝejo de Sankta Maria, en Utrecht.

Post trimonata restado en la katedralo, Buchelius vojaĝis en aŭtuno de 1587, kune kun la presisto Maternus Cholinus (1528–1588)CERL ThesaurusDeutsche Biographie, Arnoldus Mylius (1540–1604)Personensuche, la libristo kaj eldonisto Johann Gymnich (1547–1606)Allgemeine Deutsche Biographie boate al la Libro-foiro de Frankfurto. Poste, li forvojaĝis al Ulm, Aŭgsburgo, Garmisch-Partenkirchen, Innsbruck, Brixen, Bolzano kaj Trento, en Italio. El Padovo, Venecio kaj Ravenna li pasis la jarfinon en Romo. Dum sia vojaĝo al Italio, kiu inkluzivis tri-semajna promenado en Napolo, Buchelius prinotis ĉiujn interesajn faktojn kaj informojn pri la konstruaĵoj, surskribaĵoj kaj arto. En 1588, li supreniris la urbojn Sieno, Florenco, Bulonjo, Padovo, Montpasejo Brenero, Aŭgsburgo, Majenco, Bacharach, Koblenco kaj Kolonio, krom Ruhrort, Duisburg, Orsoy, Wesel, Rees, Emmerich am Rhein kaj Arnheim reen al Utrecht.

En la 6-a de februaro 1592, Buchelius akiris sian licencion pri juro en la Universitato de Lejdeno kun disputo pri prunto-kontrakto bazita sur la DigestoDigesto aŭ Pandekto  estas kompilaĵo da fragmentoj de klasikaj juristoj. de la "Corpus iuris Civilis"La Korpo de Civila Juro aŭ Codex Justiniano  estas fundamenta prijura verko, eldonita inter la jaroj 529 kaj 534, ordone de la romia imperiestro Justiniano la 1-a.. Do, li aktivis kiel advokato en Utrecht. En 1597, li trifoje vizitis urbon Delft, kie la fratino de sia edzino, Geertruid van Voorst, edziniĝis al la kuracisto Aelius Everhardus Vorstius (1565–1624). Lia bofrato estis privata kuracisto de la Grafino de Moers, Anna Walburga von Neuenahr (1522–1600).

En 1611, mortis la sola filo de Buchelius. En 1617, li kaj lia edzino vojaĝas al Groningen kaj Emden. Nelonge post ilia reveno, mortis ankaŭ lia duonfilo Jakob van der Voort.

 Kariero 
Buchelius tenis korespondajn kontaktojn inter aliaj kun Joseph Justus Scaliger (1540–1609), Paulus Merula (1558–1607)Personensuche, Petrus Scriverius (1576–1660), Daniel Heinsius (1580–1655), Philipp Clüver (1580–1622), Johannes Isaacus Pontanus (1571–1639)Bibliothèque Nationale de France, Gerhard Johannes Vossius (1577–1649)Personensuche, Johannes de Laet (1581–1649), Samuel Ampzing (1590–1632)DBNL, Aubert Miraeus (1573–1640)1913 Catholic Encyclopedia, Pieter Cornelisz. Bockenberg (1548–1617)CERL Thesaurus, Beverovicius (1594–1647)Biografisch Portaal van Nederland, Caspar van Baerle (1584–1648)Personensuche, Wouter van Goudhoeven (1587–1636), Aelius Everhardus Vorstius (1565–1624)Beschrijving van het hertogdom Limburg - G. M. Poell.Nomenclatur Philologorum, Adolphus Vorstius (1597–1663)[20]Personensuche, Franciscus Sweertius (1567–1629)IdRef, Janus Gruterus (1560–1627)Personensuche, Gisbertus Voetius (1589–1676)Personensuche, Johannes van Meurs (1579–1639)Personensuche, Adriaen Ploos van Amstel (1585–1639)Geni.com, Anna Maria von Schürmann (1607–1678)Personensuche kaj Johann Friedrich Gronovius (1611–1671).

Responde al la detruadoj de la konstruaĵoj kaj malkonstruado de la artaĵoj post la Protestanta Reformacio, Buchel ekis skribi kaj desegni pri la minacitaj surskribaĵoj, tomboŝtonoj, armilaro kaj aliaj notinderoj celante konservi ties memoron antaŭ ol ilia malapero pro eldetruado. La solaj restantaj desegnoj kaj surskribaĵoj de la perdita Preĝejo de Sankta Savanto, en Utrecht, estis faritja de Buchelius. Li kolektis serion da manuskriptoj, kiuj kunaj formas trezoron je nemezurebla valoro por la esplorado de malaperintaj konstruaĵoj kaj inventaro.

 Verkaro 
 Diarium van Arend van Buchell, nur publikigita en 1907, kies origina latina titolo estas "Commentarius rerum quotidianarum, in quo, praeter itinera diversarum regionum, urbium, oppidorumque situs, antiquitates, principes, instituta, mores, multa eorum quae tam inter publicos quam privatos contingere solent, occurrent exempla"
 Res pictoriae, aanteekeningen over kunstenaars en kunstwerken voorkomende in zijn Diarium, Res pictoriae, Notae quotidianae, en Descriptio urbis Ultrajectinae (1583-1639) 1928
 Historia Ultrajectina, 1643
 De episcopis Ultraiectinis, 1643
 Brief van Petrus Scriverius (1576-1660) aan Arnoldus Buchelius (1565-1641), 1627
 The Monumenta passim in templis ac monasteriis Trajectinae urbis atque agri inventa, priskribas kelkajn antikvaĵojn en la urbo Utrecht kaj en kelkaj vilaĝoj de tiu regiono, same kiel Kortenhoef, Maarssen, Houten, Maartensdijk, Westbroek, Tienhoven kaj Breukelen. La manuskripto estas konservita en la Arkivoj de Utrecht.
 The Inscriptiones monumentaque in templis et monasteriis Belgicis inventa, ĝi priskribas surskribaĵojn en serio da starigejo en la provinco Utrecht, ĉefe Amersfoort, (inkludante precipe de Lejdeno, sed ankaŭ Hago, Delft, Amsterdamo, kaj Roterdamo), kaj la Duklando de Brabanto (inkluzive de Antverpeno, sed ankaŭ Loveno kaj Bruselo). La manuskripto konserviĝas en la Biblioteko de la Universitato de Utrecht.

 Eksteraj ligiloj 
 CERL Thesaurus
 Personensuche
 Marieke Abels
 WorldCat Identities
 Virtual International Authority File
 DBNL
 Het Utrechts Archief 
 Bibliothèque Nationale de France

 Vidu ankaŭ 
 Johannes Meursius (1579-1639)Personensuche
 Crispin de Passe, la Maljuna (1564-1637)Personensuche
 Casparus Barlaeus (1584-1648)Personensuche
 Giordano Bruno (1548-1600)Personensuche
 Paul Clemen (1866-1947)Personensuche
 Petrus Scriverius (1576-1660)
 Cornelis Schonaeus (1540-1611)Digitall Wetenschapshistorisch Centrum

 Referencoj 

Kategorio:Nederlandaj renesancaj humanistoj
Kategorio:Nederlandaj historiistoj
Kategorio:Nederlandaj juristoj
Kategorio:Reformistoj
Kategorio:Nederlandaj antikvaĵistoj
Kategorio:Nederlandaj genealogoj
Kategorio:Nederlandaj erudiciuloj
Kategorio:Nederlandaj numismatikistoj
Kategorio:Nederlandaj heraldikistoj